AN 15ú TUARASCÁIL AIRGEADAIS ÓN gCOIMISIÚN CHUIG PARLAIMINT NA hEORPA AGUS CHUIG AN gCOMHAIRLE MAIDIR LEIS AN gCISTE EORPACH UM RÁTHAÍOCHT TALMHAÍOCHTA BLIAIN AIRGEADAIS 2021

3.2.2.5. Mír 08 02 05 05: Íocaíocht do chleachtais talmhaíochta a dhéanann leas na haeráide agus an chomhshaoil

3.2.3. Airteagal 08 02 06: Straitéis bheartais, comhordú agus iniúchadh

3.2.3.1. Mír 08 02 06 01: Ceartuithe airgeadais i bhfabhar na mBallstát tar éis imréiteach cuntas

3.2.3.2 Mír 08 02 06 02: Díospóidí a réiteach

3.2.3.3. Mír 08 02 06 03: CERT – Cúnamh teicniúil oibríochtúil

3.2.4. Airteagal 08 02 99: Cláir agus gníomhaíochtaí roimhe seo a chur i gcrích

3.2.4.1. Mír 08 02 99 01: Cur i gcrích bearta roimhe seo faoin ‘gCiste Eorpach um Ráthaíocht Talmhaíochta (CERT)’ ‑ Bainistíocht chomhpháirteach

4.CUR CHUN FEIDHME AN IONCAIM A SHANNTAR DO CERT

Iarscríbhinní (féach an doiciméad ar leithligh):

Iarscríbhinn 1 Iarscríbhinn 2 IARSCRÍBHINN 3-I Iarscríbhinn 3-II Iarscríbhinn 4 Nós imeachta buiséadach le haghaidh Leithreasuithe CERT 2021 Anailís ar fhorghníomhú buiséadach CERT – Bliain airgeadais 2021 Anailís ar fhorghníomhú Buiséadach CERT – Ioncam sannta bhliain airgeadais 2021. C4 Anailís ar fhorghníomhú Buiséadach CERT – Ioncam sannta bhliain airgeadais 2021. C5 Forghníomhú Buiséadach CERT de réir an airteagail agus de réir an Bhallstáit – Bliain airgeadais 2021 Tabhair faoi deara: Tá Doiciméad Inmheánach Oibre de chuid an Choimisiúin ag gabháil leis an tuarascáil seo. Beidh téacs iomlán an Doiciméid Inmheánaigh Oibre seo (i mBéarla) agus na táblaí atá i gceangal (i mBéarla) ar fáil freisin ar shuíomh gréasáin Europa Ard‑Stiúrthóireacht na Talmhaíochta ( http://ec.europa.eu/agriculture/cap-funding/financial-reports/eagf/index_en.htm ).

1.NÓS IMEACHTA BUISÉADACH

1.1.Dréachtbhuiséad Tosaigh 2021 agus Litir Leasaitheach 1/2021

Ghlac an Coimisiún Dréachtbhuiséad tosaigh 2021 agus mhol sé don Údarás Buiséadach é an 27 Iúil 2020. EUR 40 179.1 milliún a bhí i méid iomlán na leithreasuithe faoi chomhair gealltanas a moladh le haghaidh CERT. Ghlac an Chomhairle a seasamh maidir le Dréachtbhuiséad 2021 an 28 Meán Fómhair 2020, lena gcuirtear méadú EUR 164.3 milliún ar na leithreasuithe faoi chomhair gealltanas le haghaidh CERT. Ghlac Parlaimint na hEorpa a seasamh an 12 Samhain 2020, lena gcuirtear méadú EUR 262.9 milliún ar na leithreasuithe faoi chomhair gealltanas le haghaidh CERT i gcomparáid leis an Dréachtbhuiséad.

D’fhoilsigh an Coimisiún Litir Leasaitheach (AL) Uimh. 1 a ghabhann le Dréachtbhuiséad 2021 an 13 Samhain 2020 lena gcuirtear méadú EUR 222.2 milliún ar na riachtanais i ngealltanais i gcomparáid leis an Dréachtbhuiséad. Mar sin féin, rinneadh na riachtanais bhreise sin a chúiteamh go páirteach leis an méadú EUR 33.3 milliún ar an ioncam sannta a bhfuil coinne leis go mbeidh sé ar fáil in 2021. Dá thoradh sin, tháinig méadú EUR 188.9 milliún ar na leithreasuithe faoi chomhair gealltanas a iarradh le haghaidh CERT san AL i gcomparáid leis an Dréachtbhuiséad.

Níor tháinig an Coiste Idir‑réitigh, ar a bhfuil comhaltaí ó Pharlaimint na hEorpa agus ón gComhairle, ar chomhaontú maidir le téacs comhpháirteach laistigh den teorainn ama 21 lá dá dtagraítear in Airteagal 314(6) den Chonradh ar Fheidhmiú an Aontais Eorpaigh.

1.2.Glacadh bhuiséad 2021

Ghlac an Coimisiún dara Dréachtbhuiséad 2021 an 10 Nollaig 2020. Dearbhaíodh go raibh buiséad 2021 glactha ag an gComhairle agus ag Parlaimint na hEorpa an 14 Nollaig agus an 18 Nollaig 2020, faoi seach. EUR 40 368.0 milliún a bhí i méid iomlán na leithreasuithe faoi chomhair gealltanas sa bhuiséad le haghaidh CERT agus EUR 40 353.7 milliún a bhí ina leithreasuithe faoi chomhair íocaíochtaí.

Is é is cúis leis an difríocht idir leithreasuithe faoi chomhair gealltanas agus faoi chomhair íocaíochtaí go n‑úsáidtear leithreasuithe difreálaithe i gcás bearta áirithe, a chuireann an Coimisiún chun feidhme go díreach. Baineann na bearta sin go príomha le cur chun cinn táirgí talmhaíochta agus cúnaimh theicniúil oibriúcháin.

Go sonrach, as na leithreasuithe faoi chomhair gealltanas CERT a vótáladh le haghaidh réimse beartais 08 (Beartas Talmhaíochta agus Muirí) arb ionann iad agus EUR 40 368.0 milliún: foráladh EUR 2 618.1 milliún le haghaidh caiteachas a bhaineann leis an margadh lasmuigh de Phleananna Straitéiseacha CBT faoi Airteagal 08 02 03; foráladh EUR 37 431.7 milliún le haghaidh íocaíochtaí díreacha lasmuigh de Phleananna Straitéiseacha CBT faoi Airteagal 08 02 05; agus foráladh EUR 307.3 milliún le haghaidh straitéis beartais, comhordúcháin agus iniúchta faoi Airteagal 08 02 06.